Liefdesverhale | Boek Besonderhede | Louisa du Toit Omnibus 3 (ePDF)
Tuis > Omnibusse > Louisa du Toit Omnibus 3 (ePDF)
Louisa du Toit Omnibus 3 (ePDF)
In Die juigende oes loop Ryno, nuwe proponent op Kempville, hom vas in die aweregse pastoriekind Naomi. Sy wek by hom 'n vreemde deernis, so anders as dít wat hy vir sy huidige lewensmaat voel .
Omdat die wind alleen is vertel die verhaal van Hermien wat haar eie brood wil verdien, self wil besluit oor haar voorkeure en afkeure. En vir dié enigste dogter van die ryk Jacques Malan voel dit of sy oopoë inloop in 'n huwelik waaroor sy bedenkinge het.
In By die fontein van Soblou gaan Anja Maasveld terug skool toe ná 'n afwesigheid van 'n jaar. En sy voel verspot in die skoolrok; haar bene is te wit, haar gesig te ryp. Maar sy is nie die enigste nuweling nie – daar is ook mnr. Rudolf Brummer, Afrikaans-onderwyser, vars uit die universiteit. En baie, baie aantreklik . . .
In Ver lok die ligte woon Marien Tromer by haar ma en stiefpa in 'n verwaarloosde huis. Die nuwe buurman, dokter Deneys Bergen, is iemand wat sy beter sal wil leer ken, maar sy verloofde, Morag, beskou uit die staanspoor vir Marien as 'n bedreiging.